GiliGold/VAD_KnessetCorpus huggingface dataset:
זאב אלקין: קודם כל בשונה מהנושא הקודם ובשונה מהנושא הבא, בנושא הזה הגוף שאני מייצג הוא כרגע שחקן משני, זה יכול להשתנות, אבל בסיטואציה הקיימת, רק כדי שנבין, האחריות על התהליך הזה, גם של החזרת אקדמאים ישראלים למדינת ישראל וגם עידוד עלייה של אקדמאים למדינת ישראל, האחריות הראשית לגבי עידוד עלייה וגם החזרה זה קודם כל משרד העלייה והקליטה, הם הכתובת הראשית, הם מפעילים תוכניות מסוימות, זה אני זוכר עוד מכהונתי כשר הקליטה ב-2015.
זאב אלקין: זה גוף אחד שזה המנדט שלו ויש גם תוכנית לקליטת מדענים עולים וחוזרים, תוכנית קמ"ע במשרד הקליטה, אבל היא מאוד מוגבלת כמותית וגם מוגבלת יחסית בסיוע.
זאב אלקין: גוף שני שהיה אחראי על זה ולמעשה הסיר מעצמו אחריות בלי שמישהו נכנס לנעליו זה היה משרד הכלכלה, כי תחתיו פעלה התוכנית הלאומית להשבת אקדמאים לישראל, שלמעשה היא נסגרה ב-2017, וכרגע הדבר היחידי שיש זה הייטק וצריך לשאול את אנשי משרד הכלכלה מה קורה עם זה.
זאב אלקין: לכן אנחנו נשארנו פחות או יותר בלי תוכנית לאומית גדולה לנושא הזה.
זאב אלקין: אני מייצג פה את המערכת של ההשכלה הגבוהה, שגם שם, תיכף אם תרצה, יש פה בזום, אני חושב, נציגת מל"ג שהיא אחראית על הנושא הזה, היא תוכל להוסיף כמה מילים, אבל אין פה הרבה מה להוסיף, צריך להגיד את האמת.
דוד ביטן: זאת אומרת אין תוכנית לאומית כרגע שמקדמת את העניין?
זאב אלקין: הייתה תוכנית בזמנו כשגדעון סער היה שר החינוך ופרופ' טרכטנברג היה יו"ר ות"ת.
דוד ביטן: היא בוטלה, לפי מה שאני מבין.
זאב אלקין: היא הסתיימה.
זאב אלקין: היו כל מיני הערות לגבי מידת היעילות שלה ולכן לא המשיכו אותה בשנים הבאות.
דוד ביטן: אז מי מטפל עכשיו בהגשת תוכנית כזאת?
זאב אלקין: כרגע אין תוכנית.
דוד ביטן: אבל מי מטפל בהגשת תוכנית חדשה?
זאב אלקין: מערכת ההשכלה הגבוהה עובדת בתוכניות חומש, כרגע יש תוכנית חומש סגורה עם תקציב ועם כל התוכניות - - -
דוד ביטן: אבל אני יודע שזה מאוד חשוב לראש הממשלה.
דוד ביטן: אז אפשר לקדם את זה, בלי קשר לתוכנית חומש.
זאב אלקין: במסגרת של הבנייה של תוכנית לעידוד עלייה, שמוביל אותה משרד העלייה והקליטה, אני יודע שעכשיו המשרד עוסק בתוכנית אסטרטגית כזאת.
זאב אלקין: אני חושב שנושא מרכזי צריך להיות הנושא הזה.
זאב אלקין: אנחנו כמערכת ההשכלה גבוהה נשתף פעולה.
דוד ביטן: אני מבקש, תכתבו מכתב למזכיר הממשלה שאנחנו רוצים שראש הממשלה יבוא לפה לדיון בוועדה בקשר לעניין הזה.
דוד ביטן: אני גם אדבר איתו, אני אדאג שהוא יבוא, כי חייבים לקדם את זה.
דוד ביטן: כמובן שגם השר אלקין וגם שרת הקליטה תהיה בישיבה הזאת.
דוד ביטן: ישיבה ארוכה, של שעתיים.
זאב אלקין: צריכים לקבוע מי הגורם האחראי.
דוד ביטן: כן, אבל בשביל זה יש ראש ממשלה, שהוא יעשה את זה.
דוד ביטן: אני יודע שמאוד חשוב לו העניין הזה, מאוד, אני הייתי עד לדיון שהיה ואני לא יודע מה קרה כי אחר כך המשכתי בעניינים שלי, אני לא מתעסק בדברים האלה.
שלומית אבינח: אני רוצה גם לצורך הפרוטוקול להגיד שאתמול ניהלנו הרבה שיחות עם משרד הכלכלה כי התוכנית לגבי ההייטק, מה שקיבלנו גם במסמך מהממ"מ, שהם עושים סיכומים ומיפוי של הצרכים ואני רואה שהם לא אישרו את ההשתתפות שלהם.
דוד ביטן: זה לא יעזור.
דוד ביטן: אם לא נביא את ראש הממשלה והוא לא ייתן דחיפה לא יקרה כלום.
דוד ביטן: זה מה שאני מבין ממה שאומר לי אלקין.
זאב אלקין: לא, אבל משרד הכלכלה הוא כתובת חשובה, כי הוא היה הכתובת הראשית.
זאב אלקין: בסיבוב הקודם הוא היה - - -
שלומית אבינח: משרד הקליטה כאן.
דוד ביטן: רגע, לאט לאט.
זאב אלקין: נציגת מל"ג פה, אם אתה רוצה שהיא תתייחס.
דוד ביטן: אני אתן לה, רק ניתן לחברי הכנסת בקצרה כי פה זה ישיבות קצרות לצורך טיפול בעניינים באותו רגע.
מיכל וונש: בקצרה.
מיכל וונש: אני רוצה לומר, אדוני היושב ראש, שאני חושבת שצריך לראות את הדבר הזה בהקשר של הנושא שהעלינו ושאנחנו מתעתדים להעלות במסגרת הוועדה הזו והוא הסרת החסמים והבנת האתגרים בהכרה בתארים אקדמיים בין היתר ובהכשרה וההנגשה של המידע הזה ובאמת בנושא הסרת החסמים.
מיכל וונש: אני חושבת ואני רואה את הנושא הזה כחלק אינטגרלי ממה שקשור להעלאתם של עולים חדשים.
מיכל וונש: אנחנו שמענו פה מיושב ראש הסוכנות שלשום שכרבע מיליון צפויים לעלות למדינת ישראל בשנתיים-שלוש הקרובות.
מיכל וונש: זה גל עלייה עצום, אני לא צריכה לשכנע פה אף אחד, לא לגבי הציונות בדבר ולא לגבי הפוטנציאל למנוע צמיחה שבדבר.
מיכל וונש: אנחנו סיכמנו בסוף הישיבה הזאת שתהיה תוכנית כוללת, הוליסטית, בין משרדית, בכל מתכונת שתחליט להקים אותה.
דוד ביטן: נו, זה ברור.
דוד ביטן: אבל אף אחד לא יקדם את זה כי יש תוכניות חומש אז עוד שנתיים נדבר.
דוד ביטן: זה בעצם מה שאומר השר אלקין.
זאב אלקין: לא, בתחום של ההשכלה הגבוהה.
זאב אלקין: המדינה יכולה לקבל החלטה, כמו שהיא עשתה קודם.
דוד ביטן: אבל אין כרגע.
זאב אלקין: כרגע אין.
מיכל וונש: נכון, אז אני רק מציעה לעשות את זה במסגרת אותו נושא בדיוק, של הסרת החסמים, של הנגשת המידע, להבין שאם אנחנו לא נעשה את זה אז אנחנו לא ננצל את ההזדמנות שבקורונה.
מיכל וונש: לצד המשבר יש פה הזדמנות אדירה, גם להשבת הישראלים.
מיכל וונש: זה שינוי פרדיגמטי, כי שנים מדינת ישראל אוחזת בתפיסה שמדובר ביורדים, נפולת של נמושות וכו', אני לא צריכה להסביר פה לאף אחד, מדובר לחלוטין באנשים שיש להם את אותם - - -
דוד ביטן: אבל הבעיה הנוספת, לא מספיק להביא אותם, צריך לתת להם עבודה.
מיכל וונש: אז באמת כיוונתי לדעת גדולים, אדוני היושב ראש.
יוסף טייב: לא לתת להם עבודה, צריך להכיר בצרכים שלהם.
דוד ביטן: לא, אתה שם לב לנתון שעלו 1,000, רק 226 הצליחו למצוא עבודה?
דוד ביטן: אז אחר כך הוא חוזר חזרה, אין לו מה לעשות פה.
דוד ביטן: אתה משקיע בלהביא אותו ואחר כך מה?
דוד ביטן: אתה מחזיר אותו?
מיכל וונש: נכון, אז לא סיימתי את המשפט.
מיכל וונש: כיוון שצריך לשנות את השינוי הפרדיגמטי והוא בהשתלבות של האנשים האלה.
דוד ביטן: את אוהבת את המילה הזאת, השתלבות.
מיכל וונש: אני מאמינה בה.
מיכל וונש: אני לא רק אוהבת אותה, אני מאמינה בה.
מיכל וונש: אני חושבת שזה האתגר שלנו, גם להבין בעצמנו שהנקודה היא לא להביא אותם או לקלוט אותם אלא לשלב.
דוד ביטן: טוב, אמרנו בקיצור.
מיכל וונש: דיברתי מהר, אדוני היושב ראש.
דוד ביטן: מהר, בסדר.
דוד ביטן: נדב, אתה רצית - - -
אנדרי קוז'ינוב: בקצרה, אדוני היושב ראש.
דוד ביטן: אני אתן לך.
דוד ביטן: אל תדאגו, אני חוזר לחברי הכנסת.
שלומית אבינח: המשרד צריך לדבר לפני.
דוד ביטן: אני מנהל את הישיבה אז אני אתן למי שאני רוצה.
נדב דואני: אז קודם כל תודה, אדוני היושב ראש ואדוני השר, טוב לראות אתכם פה.
נדב דואני: אני מנכ"ל Science Abroad, ארגון המדענים הישראלים בחו"ל.
נדב דואני: אנחנו פועלים עד שנת 2006 בשיתוף פעולה מלא עם משרד העלייה והקליטה, עם המרכז לקליטה במדע, שיושבת פה המנהלת שלו, גרנית בן עזרא זינגר ועם האגף ליזמות עסקית, הגב' אירוס הומינר.
נדב דואני: אנחנו עובדים איתם במשך שנים בשיתוף פעולה.
דוד ביטן: בקיצור, נדב.
נדב דואני: בקיצור.
נדב דואני: הבעיה המרכזית, דיברת על השמה, דיברת על חבר'ה שלא מוצאים עבודה, זה מורכב, השכלה גבוהה זה סיפור אחד, תעשייה זה סיפור אחר.
נדב דואני: הם צריכים לבחור לרצות להיות בתעשייה, לתעשייה יש פוטנציאל אדיר של צמיחה, צריך לעזור להם בהשמה, שזו הבעיה המרכזית.
נדב דואני: אחרי שהם מסיימים את הפוסט דוקטורט שלהם בחו"ל ורוצים לחזור לארץ הם בלי ניסיון.
דוד ביטן: אז מה המועצה שלך עושה?
נדב דואני: אנחנו מנהלים 32 מרכזים ברחבי העולם עבור משרד העלייה והקליטה, אנחנו מייצרים למעלה מ-200 פעילויות בשנה ושומרים על הקשר עם מדינת ישראל ושומרים על הזהות הישראלית והציונית שלהם.
נדב דואני: המון אירועים מקצועיים אנחנו עושים לאורך השנה, יש לנו קרוב ל-4,000 חברים.
דוד ביטן: ומה אתם צריכים כדי לקדם את העניין?
נדב דואני: היום הפעילות שלנו עם גרנית ועם אירוס במשרד היא פעילות מאוד טובה ומאוד איכותית, אנחנו מפעילים עבור המשרד את תוכנית מלגות, תיכף גרנית תרחיב על זה, אנחנו מקרבים אותם לארץ ושומרים על הזיקה לישראל ובסופו של דבר על הקשר שלהם עם אנשים שיכולים לקבוע את הקריירה בהמשך.
נדב דואני: כל האוניברסיטאות משתפות איתנו פעולה, יש לנו קשר עם הדיקנים, עם סגני הנשיאים.
דוד ביטן: טוב, תגיש לנו את זה בכתב, בבקשה, מה אתם עושים ומה הצרכים, אנחנו נעשה ישיבת המשך.
דוד ביטן: בבקשה, אנדרי, רצית להגיד משהו?
דוד ביטן: אני אחזור למשרד הקליטה, אל תדאגו.
אנדרי קוז'ינוב: דווקא עכשיו יש לנו הזדמנות פז, דווקא במשבר הקורונה.
אנדרי קוז'ינוב: אם תסתכל על הנתונים וכולנו נסתכל על הנתונים, ואני מצטט, שיעור גבוה של שוהים בחו"ל נמצא מקרב מקבלי תואר שלישי, 11%, ובעלי תואר שני ברפואה 10%, אנחנו במחסור של רופאים בישראל ו-10% מהרופאים - - -
דוד ביטן: זה מה שראש הממשלה אמר, יש מחסור במהנדסים, מחסור ברופאים.
דוד ביטן: אנחנו רק צריכים לקטוף את האנשים, זה הכול.
אנדרי קוז'ינוב: בקרב העולים המצב עוד יותר מדאיג, כי שליש מהעולים האקדמאים, לפי הנתונים של הממ"מ, מהגרים לחו"ל וזאת ההזדמנות.
אנדרי קוז'ינוב: בדיוק דיברנו גם בישיבות הקודמות, בלי קשר לתוכניות החומש, שילוב בתעשייה, שילוב בכל הדברים האלה.
דוד ביטן: בבקשה, משרד הקליטה, קצר.
גרנית בן-עזרא זינגר: אני מנהלת אגף קליטה במדע, קליטה במדע זה אגף שאחראי על קליטת מדענים במשרד העלייה והקליטה ואני רוצה לעשות פה הבחנה קטנה לפני שאני מתחילה.
גרנית בן-עזרא זינגר: כשאנחנו מדברים על מדענים אנחנו מדברים על בעלי תואר שני ומעלה ולכן כאשר מדברים על אקדמאים מדובר גם על בעלי תואר ראשון.
גרנית בן-עזרא זינגר: יש צורך לעשות הבחנה גם באופן הטיפול בין בעלי תואר ראשון לבין בעלי תואר שני ומעלה שמעוניינים וצריכים להיכנס לעולם המחקר בארץ.
גרנית בן-עזרא זינגר: שתי שיטות הטיפול הן שונות, האתגרים שונים והדרכים לטיפול צריכות להיות שונות.
גרנית בן-עזרא זינגר: אני מתמקדת במה שאנחנו עושים וזה בעלי תואר שני ומעלה שמעוניינים לעסוק במחקר ופיתוח, שהידע של האנשים האלה לא יילך לאיבוד ויתרום בחזרה למדינה.
גרנית בן-עזרא זינגר: התוכנית שלנו באגף למעשה כוללת, יש מערך שלם של סיוע כאשר שני הנדבכים העיקריים שלו זה ליווי צמוד על ידי צוות יועצים מומחים, צוות יועצים מומחים שבא מתחום של המדען, שמלווה את המדען צמוד מרגע חזרתו או עלייתו לצורך העניין וניתן לפנות וליצור איתנו קשר ולקבל את הליווי של היועץ עוד טרם החזרה, או טרם העלייה.
גרנית בן-עזרא זינגר: הליווי הזה, אותם יועצים באים מהתחום, הם בעלי קשרים, נטוורק, הם יודעים בדיוק מה קורה בתחום, באקדמיה ובתעשייה, והם נותנים את אותה אוריינטציה למדען שמגיע היכן הוא יכול להשתלב בתחום עיסוקו הספציפי.
גרנית בן-עזרא זינגר: האוריינטציה המאוד מדויקת הזאת והליווי האישי הוא הכלי המאוד חשוב לנושא.
גרנית בן-עזרא זינגר: זה מה שבעצם מאפשר את הסיוע הנכון לאותם מדענים כי אין דין מציאת מקום למדען בעל תואר שלישי מתחום מחקר מאוד ספציפי כדין מציאת מקום העסקה לבעל תואר ראשון, אלה שני דברים שונים לחלוטין.
גרנית בן-עזרא זינגר: לכן אחד מהסיועים העיקריים שלנו זה הליווי של היועצים.
דוד ביטן: איך אתם עושים את העבודה?
דוד ביטן: איך אתם גורמים למהנדס בארצות הברית להגיע לישראל?
גרנית בן-עזרא זינגר: בעיקרון הדיון היה על ישראלים תושבים חוזרים, אבל אני אתן קצת על עולים.
דוד ביטן: במקרה שהוא תושב חוזר, אין בעיה.
גרנית בן-עזרא זינגר: לא, יש קצת שוני.
דוד ביטן: עזבי רגע את העולים.
מיכל וונש: האתגרים הם לא מאוד שונים, אנחנו מתייחסים לזה שונה, יש קצת שונות.
גרנית בן-עזרא זינגר: אני אדבר על השינוי הקטן המהותי.
דוד ביטן: איך את גורמת לו?
דוד ביטן: אני מבין שאתם משרד הקליטה, יש לכם תוכנית שמטפלת באנשים בחוץ לארץ, או דרך הסוכנות?
דוד ביטן: דרך מי אתם עושים את זה?
גרנית בן-עזרא זינגר: כן, כל מי שמעוניין לעשות עלייה לארץ עובר דרך הסוכנות ומקבל אישור, רק אז מתאפשר לו בכלל לעלות לארץ.
דוד ביטן: אבל אתם צריכים לשכנע את הבן אדם לעלות לארץ.
גרנית בן-עזרא זינגר: יש לנו כנסים שנערכים.
דוד ביטן: זה לא אתם ממתינים שהוא יגיע למשרדי הסוכנות ויירשם.
דוד ביטן: אתם צריכים לגרום לאותו מהנדס לבוא לארץ.
דוד ביטן: איך אתם משכנעים אותו לבוא לארץ?
דוד ביטן: מה אתם עושים?
גרנית בן-עזרא זינגר: אנחנו מדברים על פעילות עידוד העלייה או עידוד החזרה לארץ.
גרנית בן-עזרא זינגר: עידוד החזרה לארץ ושמירה על קשר, באמת ארגון Science Abroad שמפעיל לנו את התוכנית לשמירה על קשר עם ישראלים ששוהים בחו"ל , מדענים ששוהים בחו"ל, אנחנו מבצעים מאות פעילויות בשנה בעזרתו של הארגון, הארגון מבצע את זה במימון שלנו.
דוד ביטן: הארגון הוא כביכול היד הארוכה שלכם בחוץ לארץ?
גרנית בן-עזרא זינגר: בדיוק.
גרנית בן-עזרא זינגר: הוא עושה את זה שנים ארוכות, יש לנו היום נקודות מגע ב-34 מרכזים, 3,800, כמו שנדב ציין פה.
גרנית בן-עזרא זינגר: פה אני אגיד נקודה לגבי תושבים חוזרים, התושבים החוזרים חוזרים לארץ, הם לא חייבים לעבור דרכנו, דרך משרד העלייה והקליטה, הם יכולים פשוט לבוא עם הדרכון ולנסוע הביתה, להבדיל מעולים שכן חייבים לעבור דרכנו ולכן האתגר עם תושבים חוזרים הוא יותר גדול.
דוד ביטן: בסדר, הבנתי, אבל אני לא רואה עדיין איך אתם מביאים את האנשים ואתם צריכים לספק להם עבודה בארץ.
דוד ביטן: אתם לא יכולים להביא אדם בלי שיש לו – מי שבא לבד זו בעיה שלו, בוא נגיד ככה, אבל אם אתם הבאתם מישהו אתם צריכים לצבוע לו את העבודה שהוא צריך לקבל.
דוד ביטן: אין בעיה שמהנדסים יקבלו עבודה, הבעיה זה תקנים.
דוד ביטן: בתעשייה אין בעיה, הם צריכים מהנדסים, קולטים אותם, הם לא צריכים אותנו בשביל זה, אבל רופאים למשל, רופאים צריכים תקן, אין לנו מספיק תקנים בבתי החולים, אז מה הוא יעשה?
דוד ביטן: באו המון רופאים מצרפת, אחיות וזה והם לא יכולים לעבוד.
דוד ביטן: עד שנותנים לו עבודה הוא כבר חוזר לחו"ל.
זאב אלקין: אדוני היושב ראש, מה ששר הבריאות משדר לי כל הזמן זה שיש לו מחסור ברופאים.
דוד ביטן: אבל אין לו תקנים.
יוסף טייב: אבל הוא לא מכיר בתארים.
זאב אלקין: יש לו תקנים, חסר לו רופאים.
דוד ביטן: אני לא חושב שזה נכון.
זאב אלקין: זה מה שהוא אמר.
יוסף טייב: אדוני היושב ראש, הוא לא מכיר בתארים, הבעיה הרבה יותר גדולה.
מיכל וונש: הם לא מכירים בתארים.
דוד ביטן: לא, לגבי רפואת שיניים הייתה בעיה, אבל לגבי רופאים רגילים - - -
מיכל וונש: גם, גם.
יוסף טייב: רופאים, אחיות.
יוסף טייב: יש מחסור באחיות - - -
מיכל וונש: החסמים במבחני ההתאמה, הם כל כך מקשים שהם פשוט לא באים מראש.
דוד ביטן: זה לא חוכמה להגיד שהוא צריך רופאים, עובדה שרופאים מגיעים ואין להם מקום עבודה.
יוסף טייב: אחיות שעובדות בכל בית חולים באירופה לא יכולות לעבוד פה.
דוד ביטן: אין מקום עבודה, אני אומר לך.
דוד ביטן: לאלה שגומרים בישראל, אין להם מקום עבודה, אתה מדבר על תושב חוזר?
זאב אלקין: אני אגלה לך - - -
דוד ביטן: אין, אין מקום עבודה, לא לאלה שעובדים בחו"ל שבאים.
דוד ביטן: אין.
זאב אלקין: אדוני היושב ראש, תתפלא לשמוע, במקומות העבודה בבתי חולים בפריפריה יש תמרוץ מיוחד של המדינה וחסר רופאים.
דוד ביטן: ביטלו אותו עכשיו.
דוד ביטן: בגלל שהתמרוץ בוטל או צומצם אנשים כבר לא הולכים לפריפריה, אתה יודע את זה?
זאב אלקין: חסר רופאים שם, יש שם מקומות.
דוד ביטן: אני אומר לך, אני קורא מאמרים, אומרים שאני לא קורא, אבל אני קורא הרבה ואני אומר לך שיש בעיה עם זה.
אנדרי קוז'ינוב: אז להסיר את החסמים, להביא את הרופאים האלה לפריפריה, רופאים מחו"ל.
דוד ביטן: זה לא חוכמה רק לדבר.
זאב אלקין: היום בפריפריה לוקחים רופאים מרומניה שקיבלו הכשרה.
דוד ביטן: לדבר, להופיע בטלוויזיה ולהגיד טה טה טה, הם צריכים לבוא בתכלס ולהביא להם את הפתרון הזה.
אנדרי קוז'ינוב: זה בדיוק החסמים, שעד שאתה מוכיח שאתה מסוגל לעבוד.
מיכל וונש: להסיר את החסמים.
גרנית בן-עזרא זינגר: אם אפשר אני רוצה להשלים את התמונה.
דוד ביטן: אין לנו הרבה זמן, אנחנו נעשה ישיבת המשך, אין לך מה לדאוג, אנחנו פשוט מנצלים את זה שהשר פה.
דוד ביטן: פרנקל ישי, סגן נשיא ומנכ"ל באוניברסיטה העברית, בבקשה.
ישי פרנקל: אדוני היושב ראש, כבוד השר, ראשית אני שמח מאוד ומעריך את קיום הישיבה הזאת, הנושא מאוד מאוד חשוב.
ישי פרנקל: נקודה קצרה ראשונה, מרבית המדענים שנקלטים באוניברסיטאות בארץ כיום הם מוחות חוזרים, זאת אומרת בין 200 ל-250 איש מדי שנה שנקלטים במוסדות האקדמיים הם אנשים שהיו בפוסט דוקטורט, היו או עבדו במוסדות מובילים בחו"ל והם בהגדרה מוחות חוזרים.
ישי פרנקל: במבט קדימה, כמו שנאמר פה, תוכניות שהיו בעבר הסתיימו למעשה, תוכניות כמו I-CORE, אני חושב שחשוב מאוד יהיה, בשיתוף פעולה של הגורמים שהוזכרו, לפתח תוכניות כאלה, כי חשוב מאוד להחזיר את אותם מדענים, אותם אנשי הייטק.
ישי פרנקל: אם יורשה לנו להציע, אני חושב שהכלי שאנחנו מוצאים שהוא היעיל ביותר הוא לא כלי ישיר שבא ואומר אוקיי, בואו נחזיר את המוחות הבורחים, אלא הגדרת תוכניות מקצועיות בתחומים מיועדים.
ישי פרנקל: ניקח לדוגמה תוכנית של מל"ג-ות"ת בעולם הקוונטום, המדינה שמה כסף כדי לפתח תחום, חלק מהכסף הזה הולך להביא את אנשי המקצוע הטובים ביותר ואנחנו מוצאים, אגב, בכל המוסדות נהירה של אנשים איכותיים מאוד חזרה לארץ, חזרה למוסדות.
ישי פרנקל: אני חושב שאותו דבר נכון לגבי תחום כמו רפואה חישובית, בראיית הימים האלה תחום כמו וירולוגיה, שהוא תחום שמאוד מאוד הוזנח בכל האקדמיה בארץ, הוא גם תחום שניתן לחשוב עליו, וכאמור, אם נתייחס לפן המקצועי והתוכני של אותם תחומים אני חושב שרואים הצלחה מאוד גדולה בהשבת אנשים לארץ.
דוד ביטן: תודה, אדוני.
דוד ביטן: לא יספיק לנו הזמן שהקצבנו לעניין הזה, אני מציע כזה דבר, אנחנו נעשה ישיבת עבודה, לא במסגרת הוועדה, עם משרד הקליטה וגם עם העמותה.
שלומית אבינח: מה עם משרד המדע?
דוד ביטן: תביאי גם את משרד המדע.
דוד ביטן: בישיבה הזאת, ישיבת העבודה, שנלמד את הנושא תביאי כמובן גם את נציג משרד הבריאות וגם את נציג משרד המדע וגם נציג של המשרד של השר אלקין.
דוד ביטן: בעוד חודש נקיים ישיבה שגם יהיו בה נציג התאחדות התעשיינים ונציג של רשות החברות בעניין הנושאים האלה של כוח אדם ומשרות.
שלומית אבינח: ומה עם האקדמיה?
דוד ביטן: ונציג האקדמיה.
דוד ביטן: אני מבקש, אם אפשר, כבוד השר, אנחנו מתכוונים להזמין את ראש הממשלה, וגם אתכם, אבל אני רוצה חומר להציג בפניו כשאני מבקש ממנו לבוא.
דוד ביטן: אני מבקש שכל המשרדים הנוגעים בעניין יכינו לנו את החומר בעניין הזה, נתחיל איתך ונפנה ליתר המשרדים.
זאב אלקין: עוד פעם, אדוני היושב ראש, בנושא הזה - - -
דוד ביטן: מה שזה תלוי בך.
זאב אלקין: נכון לעכשיו אנחנו שחקן מאוד משני.
זאב אלקין: יש גורמים אחרים ש - - -
דוד ביטן: אמרתי, מה שזה תלוי בך.
דוד ביטן: יתר המשרדים, כלכלה - - -
מיכל וונש: כבוד השר, אם אני יכולה לחדד איפה כן יש, לדעתי, תרומה למשרדך וזה כיצד ניתן להסיר את החסמים ולהנגיש את האפשרות להכיר בתארים.
זאב אלקין: לא, זה לא נכון, זה לא אצלנו.
מיכל וונש: זה לוקח ארבעה חודשים היום להכיר בתואר שני של אוניברסיטת קולומביה.
יוסף טייב: זה לא עולה כסף, הם למדו שם, הכול מוכן, רק תן לנו לעבוד.
זאב אלקין: לא, אני אסביר לך.
זאב אלקין: כמי שעסק בזה לא מעט זמן בכנסת הבעיה של התארים, ההכרה היא לא במועצה להשכלה גבוהה - - -
מיכל וונש: זה לא קשור לזמן בכנסת, אני מכירה קצת את האקדמיה.
מיכל וונש: זה ממש לא קשור לזמן בכנסת, אדוני השר.
זאב אלקין: אבל ההכרה היא לא בידי האקדמיה, ההכרה היא על ידי מוסדות נורמטיביים של מדינת ישראל.
זאב אלקין: רפואה זה משרד הבריאות, יש מקצועות אחרים שזה משרד הכלכלה.
מיכל וונש: אני לא מדברת רק על הצד המקצועי, אני גם מדברת על הצד האקדמי, לא נותנים להם שכר.
דוד ביטן: אתה שר, אז אנחנו באים אליך בטענות, אתה לא אשם בזה, אבל - - -
זאב אלקין: לא, זה גם לא בסמכות שלי.
דוד ביטן: אני יודע, אבל אנחנו באים אליך בטענות - - -
יוסף טייב: אנחנו יודעים שאתה מוכשר ואתה יכול להוביל את זה.
מיכל וונש: אנחנו מציפים נושא שמהווה חסם, אדוני השר.
זאב אלקין: אני בהחלט מוכן למלא תפקיד של שר תורן גם פה ב - - -
מיכל וונש: חס וחלילה.
מיכל וונש: אדוני השר, אני רוצה לחדד - - -
דוד ביטן: רגע, כל המשרדים שקשורים לעניין, שיכינו לנו חומר, כלכלה, בריאות, כולם, שיכינו לנו את החומר הזה לקראת הפנייה לראש הממשלה.
דוד ביטן: אני לא רואה מצב, אם הוא לא ייתן דחיפה לעניין הזה, שיהיה משהו.
דוד ביטן: אני אומר לכם את האמת.
זאב אלקין: אתה צודק.
דוד ביטן: ודבר נוסף, חבר הכנסת טייב, אתה אחראי להביא לנו בישיבה הבאה שתהיה בעוד חודש את הנושא הזה של יהודי צרפת.
דוד ביטן: כל הבעיות שם מתקבצות שם, הם באים, רופאים, מהנדסים - - -
יוסף טייב: נורא, הם כבר לא באים.
מיכל וונש: הם לא באים מראש.
דוד ביטן: לא נותנים להם כלום, חוזרים הביתה.
יוסף טייב: בעלי התארים כבר לא מגיעים.
דוד ביטן: אם יש עמותה שקשורה לעניין אז שתבוא לישיבה הזאת שאנחנו מדברים עליה.
יוסף טייב: בין השאר, יש הרבה עמותות שמתעסקות בזה.
דוד ביטן: נקבע ישיבת עבודה ותביאי גם נציג של העמותה הזאת.
דוד ביטן: יש להם איזה ארגון גג, לא?
יוסף טייב: יש להם את קעליטה, יש להם עוד הרבה, יש עוד הרבה, יש שלבים בעלייה.
דוד ביטן: אני מתכבד לפתוח את הישיבה, היום 8.7.20, הנושא על סדר היום הוא פעילות האולפנים לעולים חדשים.
דוד ביטן: אני רוצה פתרון בעניין הזה.
דוד ביטן: רבותיי, אני רוצה כבר בישיבה הזאת שנצא עם איזה בשורה.
דוד ביטן: אני יודע שאתה תטפל בבעיות, אבל אם אפשר בשורה כבר עכשיו כי הבעיה היא עכשיו, אנחנו לא יכולים להמתין לאישורי התקציב ולסוף השנה.
דוד ביטן: היום יש בעיה עם אלה שלמדו באולפנים ובגלל הקורונה הפסיקו את הלימודים.
דוד ביטן: כל הסיפור הזה של ללמוד בזום כשמדובר בעולים חדשים לא הולך כל כך, זה לא ישראלים שלומדים באוניברסיטה ולומדים כביכול בזום.
דוד ביטן: פה הם צריכים בעצם עוד חודשיים, מי שצריך חודשיים, מי שצריך חודש, תלוי, כל אחד בעניין שלו, לעשות השלמה של האולפן.
דוד ביטן: זה אומר שצריך להגדיל להם את סל הקליטה או משהו כזה בתקופה הזאת כדי שהם יוכלו ללמוד.
דוד ביטן: אין הרבה כאלה, אבל מי שיש שניתן לו את האופציה הזאת כי בלי שהוא לומד את השפה הוא לא יכול להיקלט כמו שצריך, אנחנו יודעים את זה.
דוד ביטן: זה הדיון השני.
דוד ביטן: בעקבות מה שעלה בדיון הראשון אנחנו החלטנו לקרוא לך.
דוד ביטן: בדיון הקודם, שהתקיים ביוזמתם של חברי הכנסת רזבוזוב וקוז'ינוב, ב-24 ביוני 2020, עלתה מצוקתם של עולים חדשים שהתחילו בלימודי אולפן ובגלל הקורונה הלימודים נפסקו.
דוד ביטן: העולים החדשים לא הצליחו לרכוש את השפה וביקשו להאריך את משך הלימודים באולפן.
דוד ביטן: העולים סיפרו כי הלימודים שבוצעו באמצעות הזום לא בוצעו בצורה מיטבית ומוצלחת.
דוד ביטן: בסיכום הישיבה ביקשנו לקבל הערכה כמותית ותקציבית, בכמה עולים מדובר ומה העלויות הכרוכות בהמשך הלימודים.
דוד ביטן: דיון ההמשך יתקיים ב-14 ביולי, בשבוע הבא.
דוד ביטן: אנחנו לקראת הדיון הזה קראנו לך כבר לכל העניינים.
דוד ביטן: בדיון הקודם עלתה גם הסוגיה של מנהלי האולפנים שלא מקבלים ממשרד הקליטה הפניות חדשות, אישור זכאות, ואוצ'רים עבור תלמידים חדשים.
דוד ביטן: בדרך כלל מדובר פה על אולפנים פרטיים, לא על האולפנים של המדינה או הסוכנות.
דוד ביטן: הם רשאים רק לסיים את מה שהם התחילו לפני הקורונה, שזה לא יעלה על הדעת, דבר כזה, כי עדיין גם עכשיו בתקופת הקורונה עלו עולים, הייתה עלייה של 2,000 ומשהו עולים בתקופת הקורונה.
דוד ביטן: הסוכנות הייתה פה, אנשים עוד עולים.
דוד ביטן: נכון, עצרו את זה טיפה, אבל עולים והם גם צריכים פתרון, לא להגיד להם שימתינו עכשיו עד שהקורונה תסתיים ואחר כך תדברו איתם.
דוד ביטן: מתחילת הקורונה הם לא קיבלו תלמידים חדשים, רכישת שפה היא המפתח להשתלבות בחברה ובשוק התעסוקה.
דוד ביטן: איך אני אומר השתלבות ואת לא קפצת?
דוד ביטן: זה לא יכול להיות דבר כזה.
מיכל וונש: ראית?
מיכל וונש: אני שמחה שאני שיניתי את ה - - -
דוד ביטן: עם הצפי לגלי עלייה יש צורך לבצע שינויים והתאמה לעידן הנוכחי.
דוד ביטן: בכנסת ה-20 דובר על אולפן אינטרנטי כך שעוד בחו"ל העולים הפוטנציאליים יוכלו ללמוד עברית באופן מסודר ומקצועי.
דוד ביטן: כמו כן שאלה נוספת שצריכה להישאל, האם שיטות הלימוד באולפנים נבחנו לאחרונה.
זאב אלקין: קודם כל, אדוני היושב ראש, תיכף אני אבקש מרוית קצת לתת לך מידע על האולפנים.
דוד ביטן: שים לב שיש לנו עד 11:00.
זאב אלקין: צריך להבין איך עובד כל הנושא של האולפנים כאן בארץ.
זאב אלקין: יש אולפנים מטעם המדינה, שמי שמלמד שם זה מורי משרד החינוך, זאת המערכת שעכשיו תחת האחריות שלי במסגרת המשרד להשכלה גבוהה והמשלימה.
זאב אלקין: במערכת הזאת זה הרבה מאוד אולפנים ומורים.
זאב אלקין: רוית, אולי כדאי שתשימי מצגת?
זאב אלקין: רק להתרשם מבחינת המספרים.
זאב אלקין: מספר האולפנים, כמו שאתה רואה, בשנת 19' היו 90 אולפנים, היו 20,000 לומדים, שזה מספר שיא בהשוואה לשנים קודמות ומלמדים במסגרת הזאת כ-500 מורים.
זאב אלקין: זה ההיקף של המערכת הממשלתית.
זאב אלקין: בנוסף לזה ישנם אולפנים פרטיים שאנחנו לא אחראים עליהם, הם פועלים במסגרת - - -
דוד ביטן: מי נותן להם ואוצ'רים?
זאב אלקין: משרד הקליטה נותן ואוצ'רים לעולים.
דוד ביטן: אז הם לא מקבלים.
זאב אלקין: אגב, תוכנית מבורכת, שאני עוד כשר הקליטה מאוד תמכתי בה, בכל הסדר הוואוצ'רים, העולה יכול לבחור האם הוא הולך לאולפן של המדינה או שהוא הולך עם ואוצ'ר לאולפן.
זאב אלקין: לפעמים זה גם מתקדם, לפעמים הוא מתחיל באולפן של המדינה ואז עובר בשלב יותר מתקדם, שהוא יותר גמיש בשעות, לאולפן הפרטי.
זאב אלקין: שתי המערכות האלה משלימות אחת את השנייה וחיות די בשלום אחת עם השנייה.
זאב אלקין: וקצת תחרות גם לא יזיק, זה תמיד טוב.
זאב אלקין: סך הכול מספרית לכמות העולים שיש היום וגם לצפי עד סוף השנה המערכת הזאת יודעת לתת תשובות.
זאב אלקין: אם יהיה פה פיצוץ במספרי עולים ב-21' המספרים האלה לא - - -
דוד ביטן: אני מאמין שתדע להתארגן.
דוד ביטן: הבעיה היא היום.
דוד ביטן: אנשים שבגלל הקורונה הם – מה שיהיה אחר כך יהיה.
זאב אלקין: עכשיו לגבי הקורונה.
דוד ביטן: יש עוד בעיה אחת שהפנתה את תשומת ליבי היועצת המשפטית, העולים שזכאים למגורים, רק הם יכולים ללמוד באולפן.
דוד ביטן: כל עוד הם באולפן הם זכאים למגורים.
מרב תורג'מן: בדיוק, הם זכאים למגורים.
מרב תורג'מן: יש תוכניות, והיו נציגים שעלו בדיון הקודם וטענו שהם נאלצים לעזוב את הסדרי המגורים שהם נמצאים בהם כי לכאורה הם סיימו את הלימודים באולפן והם נאלצים לעזוב את הדירות, את המגורים.
זאב אלקין: בחלק מהאולפנים יש סוג של פנימיות.
דוד ביטן: כן, גם חלק מהמקומות של הסוכנות זה ככה.
מרב תורג'מן: כן, נדמה לי שהם דיברו על אמצע יולי שהם נאלצים לעזוב את הדירות שלהם למרות שבעצם הם לא סיימו את הלימודים.
דוד ביטן: זה של הסוכנות יותר.
זאב אלקין: בדיוק, זה לא אנחנו.
דוד ביטן: לא משנה, אתה אחראי על העניין הזה.
זאב אלקין: עוד פעם, תפריד, ישנם אולפנים שהם פועלים בשיטת הוואוצ'רים.
דוד ביטן: לא, זה הסוכנות.
דוד ביטן: היא מדברת על אולפנים של הסוכנות, שהם נותנים להם גם מגורים.
דוד ביטן: אם הם לא לומדים הם לא יכולים לתת להם מגורים.
דוד ביטן: אז מפסידים פעמיים, גם אין להם דירה וגם אין להם - - -
זאב אלקין: כל הנושא הלוגיסטי, התקציבי, בנושא הזה מטופל על ידי הסוכנות ומשרד הקליטה, אנחנו נותנים שירות הוראה, זאת אומרת שאנחנו כמשרד אחראים על המורים ועל השעות.
דוד ביטן: אז מי אחראי על האולפנים?
זאב אלקין: תלוי על מה.
דוד ביטן: מה, אתם עושים צחוק?
דוד ביטן: תרכזו את הכול ביחד.
זאב אלקין: ככה זה עובד.
דוד ביטן: שמישהו אחד יעשה את זה.
דוד ביטן: לא, שיהיה אחראי.
דוד ביטן: עזוב, יכולים משרד הקליטה לעשות משהו, הסוכנות משהו ואתם משהו, אבל מישהו צריך להיות בעל בית, אם אין בעל בית אז כל אחד עושה מה שהוא רוצה.
זאב אלקין: לא, בעל הבית המוביל צריך להיות משרד הקליטה, כי בסוף זה תהליך קליטה, זה התהליך, אנחנו אחראים על הפן החינוכי, לתת שעות הוראה לעולים בצורה הכי טוב שיש.
זאב אלקין: וההערה לגבי הזום היא הערה נכונה.
זאב אלקין: אגב, חלק מהלקחים שאנחנו צריכים כמערכת להפיק, הרי שם זה בא במפתיע, עכשיו זה לא במפתיע, ייתכן שגם בחצי השנה הקרובה יצטרכו לחזור ללמד בזום, אתה רואה מה קורה.
זאב אלקין: כרגע אפשר ללמד פרונטלית באולפנים, אני לא יודע כמה זמן זה יחזיק לאור הדינמיקה שיש לנו ולכן אחד מהאתגרים שלנו, אני חד משמעית מקבל את ההערה, כי שמעתי גם תלונות מלא מעט עולים בנושא הזה, להכין את עצמנו בצורה יותר טובה להוראה בזום.